वो ज्यों ही संकरे से रास्ते पर दाख़िल हुए उन्होंने अपने आप को एक चीनी इन्फ़ैंट्री कंपनी के बीच पाया. उसी समय उन्होंने देखा कि क़रीब एक दर्जन बंदूकों की नालें उन्हें घूर रही हैं. 

ब्रिगेडियर दालवी

ब्रिगेडियर दालवी ने अपनी घड़ी पर नज़र डाली. 22 अक्टूबर 1962 की सुबह के ठीक 9 बजकर 22 मिनट हुए थे. वो और उनके सात साथी चीन की पीपल्स लिबरेशन आर्मी के बंदी बन चुके थे. अब वो चेहरे पर चेचक के दाग वाले एक कड़क चीनी कैप्टन के रहम पर थे. 

चीनियों ने भारतीय युद्धबंदियों को एक बूंद पानी भी नहीं दिया था

ब्रिगेडियर दालवी अपनी किताब 'हिमालयन ब्लंडर' में लिखते हैं, ''पिछले 66 घंटों से मैंने कुछ नहीं खाया था. मैं 10500 फ़ुट की ऊँचाई से और ऊपर 18500 फ़ुट तक चढ़ा था और फिर 10500 फ़ुट नीचे एक जलधारा की तरह उतर आया था. मैं थक कर चूर हो गया था और भूखा था. मेरी दाढ़ी बढ़ी हुई थी. झाड़ियों के बीच चलते रहने और काँटेदार ढलानों पर फिसलने के कारण मेरे कपड़े तार तार हो गए थे.''

ब्रिगेडियर दालवी को एकांत वास में रखा गया

समाप्त

ब्रिगेडियर दालवी को चीनियों ने तिब्बत में सेथाँग कैंप में भारतीय सैनिकों से अलग बिल्कु... अधिकतम 4000 वर्णों के लिए लेख जारी रखें:
ल एकांत वास में रखा था. हमेशा महफ़िलों की शान रहने वाले दालवी कुछ दिनों में ही डिप्रेसन के शिकार हो गए थे. 

चीनी कभी-कभी उनके साथ टेबिल-टेनिस, ताश और शतरंज खेलते थे. चीनियों के पास उन्हें पढ़ने देने के लिए कोई भी अंग्रेज़ी किताब नहीं थी. हफ़्तों बाद उन्हें एक कलम और लिखने के लिए कुछ कागज़ दिए गए थे. 

ब्रिगेडियर दालवी

उनके बेटे माइकल दालवी बताते हैं, ''मेरे पिता उन काग़ज़ों पर उन किताबों के नाम लिखा करते थे जिन्हें वो पढ़ चुके हैं. वो उन फ़िल्मों के नाम भी लिखते थे जिन्हें वो देख चुके हैं. वो उन सारे अभिनेताओं और अभिनेत्रियों के नाम लिखते थे जो उन्हें याद थे. हर हफ़्ते चीनी कमिश्नर आकर उन कागज़ों को फाड़ देता था. 

खाने में उन्हें दिन के दोनों समय आलू दिया जाता था. हाँ क्रिसमस की रात को उन्हें चिकन खाने को दिया गया था. उन्होंने वो चिकन चीनी सैनिकों के साथ बाँट कर खाया था. महीने में एक बार उनके बाल काटे जाते थे. उनकी हज़ामत बनाने के लिए रोज़ एक नाई आता था. चीनियों को उन पर इतना विश्वास नहीं था कि वो उन्हें ख़ुद अपनी हज़ामत बनाने दें. अप्रैल 1963 में सारे भारतीय युद्धबंदियों को बीजिंग शिफ़्ट कर दिया गया. 

चीन की जेल में ब्रिगेडियर दालवी

चीनी सरकार की कोशिश थी कि उन बंदियों को मे डे की परेड में हथकड़ियों और बेड़ियों के साथ चीनी जनता को दिखाया जाए. ब्रिगेडियर दालवी के कड़े विरोध के बाद चीनियों ने ये विचार छोड़ दिया.'

चीन की जेल में युद्धबंदी के तौर पर कर्नल के के तिवारी

कर्नल केके तिवारी की बेइज़्ज़ती

ब्रिगेडियर दालवी के तरह कर्नल के के तिवारी इतने भाग्यशाली नहीं थे. 

बाद में मेजर जनरल बने कर्नल तिवारी ने अपनी मौत से पहले अपने पॉण्डिचेरी के घर में उस लड़ाई को याद करते हुए मुझे बताया था, ''एक चीनी अफ़सर ने मेरी वर्दी पर लगे रैंक को देख लिया था और वो मुझसे बहुत बेइज़्जती से पेश आ रहा था. मेरे पास ही पड़े एक घायल गोरखा सैनिक ने मुझे पहचान कर कहा, ''साब पानी.'' मैं कूद कर उसकी मदद करने के लिए आगे बढ़ा.'' 

''तभी चीनी सैनिक ने मुझे मारा और अपनी सीमित अंग्रेज़ी में मुझ पर चिल्लाया, 'बेवकूफ़ कर्नल बैठ जाओ. तुम क़ैदी हो. जब तक मैं तुमसे कहूँ नहीं तुम हिल नहीं सकते, वर्ना मैं तुम्हें गोली मार दूँगा.' थोड़ी देर बाद हमें नामका चू नदी के बगल में एक पतले रास्ते पर मार्च कराया गया. पहले तीन दिनों तक हमें कुछ भी खाने को...